  Анжелика Тихонова корреспондент 0+ 3-тӥ пӧсьтолэзе Шаркан ёросысь Быгы гуртын финн-угор сиён-юонъя VII «Быг-Быг» калыккуспо фестиваль ортчоз. Туэ со улсын пор но удмурт гуръёс пуктозы. Со сярысь ивортодэтъя «Удмуртия» агентстволэн корреспондентэзлы Удмурт лулчеберетъя «Быгы» центрлэн кивалтӥсез, фестивалез радъясь Жанна Ермолаева вераз. Вазь ӵукнаысен кутскыса, удмурт гур пуктӥсь но пор гур пуктӥсь удмурт но пор гуръёс ӝутозы. Учком, кыӵе соослэн пӧртэмлыксы вань-а, ӧвӧл-а, кызьы, маин соос висъясько шуыса. Собере нунал пумын со выль гуръёсын табань пыжом Жанна Ермолаева, «Быг-Быг» фестивалез радъясь 2021-тӥ арын фестиваль «Кухня без границ» пуштросэн ортчоз. Туэ радъясьёс сизьым сюрс котыр пыриськисьёсты возьмало. Кылсярысь, азьвыл аръёсы ньыль сюрс пала адями пыриськылӥз. Вашкала сиён-юонъёсты выль учконэн, выль амалэн пӧран амалъёс утчалом фестиваль дыръя. Шашлыкъёс пӧрмозы шуыса ум малпаське. Мукет солэн пуштросэз Жанна Ермолаева, «Быг-Быг» фестивалез радъясь Вань люкаськемъёсты утялтон понна нимысьтыз дегустационной площадка ужалоз. Со сяна, азьло аре сямен ик пиналъёслы «Пичи шеф» конкурс ортчоз. Озьы ик шаркан удмуртъёслэн варсь но сур юонъёсынызы куноятозы, пӧраськисьёс пӧлын вожвылъяськонъёс, пӧраськонъя но эктонъя мастер-классъёс, тодосъя лабораториос, финн-угор крезьгур но эктонъёс, мотоблокъёсын тур луозы. Жанна Ермолаевалэн верамезъя, фестивале Удмуртиысь сяна, финн-угор улосвылъёсысь но куноосты возьмало, кылсярысь, Марий Элысь, Коми-Пермяк автоном кругысь Архангельское черкогуртысь, кунгожъёсты усьтӥзы ке – Эстониысь но. Со сяна, мукет улосвылъёслэсь но куриськонъёссэс возьмало. Тодэ вайытом, кылем арын «Быг-Быг» фестивалез коронавирус инфекци вӧлмонэн сэрен дышем сямъя ортчытонлэсь куштӥськизы вал. Ӵектослэн онлайн ужрадъёсыз гинэ ортчизы.   Тегъёс: Шаркан Удмуртия йӧскалыклулчеберет сиён-юонъёс Удмуртиысьтуризм  